સંઘના નેતાની હત્યા લુધિયાણા શહેરના બસ્તી જોધેવાલ વિસ્તારની ગગનદીપ કોલોનીમાં થઈ હતી. રવીન્દ્ર ગોસાંઈના પરિવારનું કહેવું છે કે તેમને કોઈની સાથે જમીન માટે ઝઘડો ચાલી રહ્યો હતો અને આ કારણસર તેમની હત્યા કરવામાં આવી છે. આ ઘટનાની જાણ થતાં પોલીસ તાબડતોબ સ્થળ પર પહોંચી ગઈ હતી અને સમગ્ર વિસ્તારને કોર્ડન કરી લીધો હતો. હત્યાના કારણ અંગે પોલીસે કંઈ કહેવા ઈનકાર કર્યો છે. એડીસીપી અને એસપી સહિત અન્ય કેટલાક ટોચના પોલીસ અધિકારીઓ ઘટનાસ્થળે પહોંચી ગયા હતા અને તપાસ શરૂ કરી દીધી હતી.